Задача 1:  
Да се изведат съобщения към потребителя и да се прочетат 2 числа от  
клавиатурата A и B (може да са с плаваща запетая – double).  
После да се прочете 3-то число C и да се провери дали то е м/у A и B.  
Да се изведе подходящо съобщение за това дали C е между A и B.

Задача 2:  
Въведете 2 различни целочислени числа от конзолата. Запишете  
тяхната сума, разлика, произведение, остатък от деление и  
целочислено деление в отделни променливи и разпечатайте тези  
резултати в конзолата. Опитайте същото с числа с плаваща запетая.

Задача 3:  
Въведете 2 различни числа от конзолата и разменете стойността им.  
Разпечатайте новите стойности

Задача 4:  
Въведете 2 различни числа от конзолата и ги разпечатайте в  
нарастващ ред.

Задача 5:  
Въведете 3 различни числа от конзолата и ги разпечатайте в низходящ  
ред.

Задача 6:  
Въведете 3 числа от клавиатурата а1, а2 и а3. Разменете стойностите  
им така, че а1 да има стойността на а2, а2 да има стойността на а3, а  
а3 да има старата стойност на а1.

Задача 7:  
Въведете 3 променливи от клавиатурата – час (целочислен тип), сума  
пари (число с плаваща запетая), дали съм здрав – булев тип.  
Съставете програма, която взема решения на базата на тези данни по  
следния начин:  
- ако съм болен, няма да излизам  
- ако имам пари, ще си купя лекарства  
- ако нямам – ще стоя вкъщи и ще пия чай  
- ако съм здрав, ще отида на кино с приятели  
- ако имам по-малко от 10 лв, ще отида на кафе.  
Полученото решение покажете като съобщение в конзолата.

Задача 8:  
Да се състави програма, която чете от конзолата 4-цифренo  
естествено число от интервала [1000.. 9999]. От това число се  
формират 2 нови 2-цифрени числа. Първото число се формира от 1-та  
и 4-та цифра на въведеното число. Второто число се формира от 2-рa -  
3-та цифра на въведеното число. Като резултат да се изведе дали 1-то  
ново число e по-малко <, равно = или по-голямо от 2-то число.

Задача 9:  
Да се състави програма, която чете от конзолата 2 естествени  
двуцифрени числа a,b.  
Програмата да изведе в конзолата дали последната цифра от  
произведението на двете числа е четна, както и самата цифра.  
Входни данни: a,b - естествени числа от интервала [10..99].  
Пример: 15, 25  
Изход: 375, 5 нечетна

Задача 10:  
Трябва да се напълни цистерна с вода. Имате 2 кофи с вместимост 2 и  
3 литра и ги ползвате едновременно.  
Да се състави програма, която по даден обем извежда как ще прелеете  
течността с тези кофи, т.е. по-колко пъти ще се пълни всяка от  
кофите. Кофите не могат да се ползват с частично количество вода.  
Входни данни: естествено число от интервала [10..9999].  
Пример: 107  
Изход: 21 пъти по 2 литра,  
21 пъти по 3 литра  
допълнително кофа от 2 литра

Задача 11:  
Съставете програма, която по дадено трицифренo число проверява  
дали числото се дели на всяка своя цифра. Във въведеното число да  
няма цифра 0.

Задача 12:

Високосни години са всички години кратни на 4 с изключения  
столетията, но без столетия кратни на 400, т.е. 1900 не е високосна,  
но 1600 и 2000 са високосни.  
Съставете програма, която по дадени ден, месец, година отпечатва  
следващата дата.  
Входни данни: три числа за ден, месец, година.  
Пример: 28, 2, 2000  
Изход: 1,3,2000  
Задача 13:  
Да се състави програма, която да отгатне колко е студено/топло по  
въведената температура t в градус Целзий.  
Температурните интервали са:  
под -20 ледено студено;  
между 0 и -20 - студено;  
между 15 и 0 - хладно;  
между 25 и 15 - топло;  
над 25 – горещо.  
Входни данни: цяло число от интервала [-100..100].  
Пример: 12  
Изход: хладно

Задача 14:

Да се състави програма, която по въведени координати на 2 позиции  
от шахматната дъска извежда отговор дали са оцветени в еднакъв или  
различен цвят.

Шахматната дъска е квадратна.  
Въвеждат се две двойки числа от интервала [1..8].  
Пример: 2 2 3 2  
Изход: Позициите са с различен цвят

Задача 15:  
Да се състави програма, която въвежда естествено число от интервала  
[0..24].  
Програмата да изведе съответстващо съобщение съобразно въведения  
час.  
Периодите са:  
[18..4] - Добър вечер;  
[4..9] - Добро утро;  
[9..18] - Добър ден  
Пример: 10  
Изход: Добър ден

Задача 16:  
Въведено е трицифрено естествено число от вида abc.  
Трябва да се провери дали:  
ако a = b = c - Изход: цифрите са равни;  
ако a>b>c - Изход: цифрите са във възходящ ред;  
ако a<b<c цифрите са в низходящ ред;  
и изход: цифрите са ненаредени, за неописаните случаи.  
Да се състави програма, която извежда резултата от проверката за  
наредба на цифрите в числото.  
Пример: 345  
Изход: възходящ ред.